కాంతి వేగం
కాంతి వేగం యానకంలో ఎందుకు తగ్గుతుంది? కాంతి అంటే విద్యుత్ తరంగాలు, అయస్కాంత తరంగాలు కలిసి ప్రయాణం చేసే జంట తరంగాలు. ఈ విద్యుత్ తరంగాలు యానకంలో ఉన్న అణువుల మీద తమ ప్రభావం చూపి వాటిలో భ్రమణం కలిగిస్తాయి. (తోటలో ఉన్న చెట్లు గాలి తాకిడికి ఊగిసలాడవూ? అలాగన్నమాట.) దీని పర్యవసానం ఏమిటంటే ఏ గురుత్వం లేని “ఫోటానులు” అనే కాంతి కణాలు గురుత్వం సంతరించుకున్నట్లు ప్రవర్తిస్తాయి. గురుత్వం పెరిగితే జోరు తగ్గుతుంది. ఫోటానుల జోరు తగ్గితే కాంతి వేగం తగ్గినట్లే కదా. ఇదంతా మేక్‌స్వెల్ సమికరణాలు రాసి, వాటిని పరిష్కరించి, చూపించవచ్చు.
శూన్యంలో కాంతి వేగాన్ని సాధారణంగా తో వ్యవహరిస్తారు. భౌతిక శాస్త్రంలో ఎన్నో విషయాలకు ఇది ప్రధానమైన కొలత. అక్షరాలా 299,792,458 మీటర్లు ప్రతి సెకనుకి, ఈ కొలమానం నుండే మీటర్ యొక్క కొలతను నిర్ధారిస్తారు. 
స్పెషల్ రిలేటివిటీ సిద్ధాంతం ప్రకారం అనేది పదార్థం ప్రయాణించగల అత్యధిక గతి.
కృష్ణబిలం
దేనికైతే పలాయన గమన వేగము కాంతి యొక్క వేగం కన్నా ఎక్కువ ఉంటుందో దానినే కాల రంధ్రం అని నిర్వచించవచ్చు. ఈ పోలిక సరియైనది కాకపోయినప్పటికీ,కాల రంధ్రం యొక్క వ్యాసార్ధ పరిమాణం అర్ధం చేసుకునే మార్గాన్ని సూచిస్తుంది. ఒక పదార్థము యొక్క వేగము అది బయలు దేరిన స్థానము నుండి ఆకర్షణను తప్పించుకుని గ్రహ గమన దారిలో ఉంచేందుకు కావలసిన కనీస వేగాన్ని గమన వేగం అంటారు. భూమి పై పలాయన వేగం 11.2 కి.మీ /సె. ఉంటుంది. ఏ పదార్థమైన (అది తుపాకీ గుండు కావచ్చు లేదా బేస్‌బాల్ కావచ్చు) పైకి విసిరినపుడు (వాయు నిరోధక శక్తిని ఉపేక్షిస్తే) అది భూ ఉపరితలంపై పడకుండా ఉండాలంటే దాని కనీస వేగం 11.2 కి.మీ/సెకను ఉండాలి. ఈ వేగాన్ని అధికమిస్తే అది భూ గురుత్వాకర్షణకు గురికాదు.